open-index/open-wikipedia-markdown huggingface dataset:
Taking One for the Team

__NOTOC__
**Taking One for the Team** on Simple Planin viides studioalbumi, joka julkaistiin 19. helmikuuta 2016. Myös tällä albumilla esiintyy vierailevia laulajia, kuten amerikkalainen räppäri Nelly, joka vierailee kappaleessa "I Don't Wanna Go to the Bed". Kyseinen kappale oli albumin ensimmäinen single, joka julkaistiin 16. lokakuuta 2015. Albumin toinen single oli kappale "Opinion Overload", joka julkaistiin 5. helmikuuta 2016. 

Albumi ylsi Yhdysvalloissa Billboard 200 -listan sijalle 94.

## Kappaleet
# Opinion Overload
# Boom!
# Kiss Me Like Nobody's Watching
# Farewell (feat. Jordan Pundik)
# Singing in the Rain (feat. R. City)
# Everything Sucks
# I Refuse
# I Don't Wanna Go to the Bed (feat. Nelly) 
# Nostalgic
# Perfectly Perfect 
# I Don't Wanna Be Sad
# P.S. I Hate You
# Problem Child
# I Dream About You

## Arvostelut
* Metacritic: 65/100
* Allmusic: 

## Lähteet
Two-Lane Blacktop

**Two-Lane Blacktop ** on Monte Hellmanin ohjaama yhdysvaltalainen elokuva vuodelta 1971. Vuonna 2012 se valittiin kulttuurisesti, historiallisesti tai esteettisesti merkittävien elokuvien joukkoon säilytettäväksi Yhdysvaltain kongressin kirjaston National Film Registryssä.
*Two-Lane Blacktopia* on verrattu vastaaviin saman aikakauden road movie -tarinoihin, kuten *[[Nasta laudassa]]* ja *[[Easy Rider]]*.

## Juoni
Lähtökohtana on kaksi katukiihdytysautolla ajelevaa nuorta (muusikkoina paremmin tunnetut James Taylor ja Dennis Wilson). Heidän autonaan on harmaa 1955 mallia oleva kaksiovinen sedan Chevrolet 150. Kaverukset ajelevat kaupungista kaupunkiin haastaen paikallisia autoilijota katukiihdytyskilpailuihin. Matkalla he poimivat mukaansa liftarin (Laurie Bird). Uudessa Meksikossa he kohtaavat toisen auton kuljettajan (Warren Oates), jonka ajokkina on vuoden 1970 Pontiac GTO. Vihamielisyyden ilmapiiri kehittyy osapuolten välillä. Oates ehdottaa autokisaa Washington D.C:hen. Taylor esittää, että palkinto olisi "for pink slips" eli laillinen omistusoikeus häviäjän autoon.

## Näyttelijät

## Vastaanotto
*Two-Lane Blacktop* ei ollut Suomessa teatterilevityksessä vaan sai ensi-iltansa Suomen elokuva-arkistossa kesällä 1983. Kymmenestä suomalaisesta kriitikosta seitsemän arvioi sen: yksi antoi neljä tähteä, viisi kolme tähteä ja yksi kaksi tähteä, keskiarvona 3 tähteä neljästä. Televisiossa se nähtiin ensi kerran Kolmoskanavan ohjelmistossa itsenäisyyspäivänä 1987. 2010-luvulla se nähtiin Suomen tv-kanavilla neljä kertaa.

## Lähteet

## Kirjallisuutta
* Townsend, Sylvia: *Bumpy Road : The Making, Flop, and Revival of Two-Lane Blacktop.* University Press of Mississippi, 2019. , .
Touko Siltala

**Touko Harri Tapani Siltala** (s. 23. kesäkuuta 1957 Helsinki) on suomalainen kirjankustantaja. Hän perusti veljensä Aleksi Siltalan kanssa Siltala-kustantamon vuonna 2008 ja toimii sen kustantajana. Vuoteen 2020 saakka Siltala oli myös toimitusjohtajana. Aiemmin Siltala työskenteli pitkään WSOY:llä.

Siltala valmistui filosofian maisteriksi Helsingin yliopistosta vuonna 1982 pääaineenaan kotimainen kirjallisuus. Hän työskenteli WSOY:llä kustannustoimittajana 1982 ja 1984–1987, mainospäällikkönä 1987–1989, suoramarkkinointiosaston johtajana 1989–1991, kotimaisen kaunokirjallisuuden kustantajana 1992–2000 ja kirjallisena johtajana 2000–2008.

Siltala vihittiin Helsingin yliopiston filosofisen tiedekunnan kunniatohtoriksi 2017.

Touko Siltalalla on neljä lasta, joista vanhin, historiantutkija Sakari Siltala (s. 1984) työskentelee Siltala-kustantamon kustannustoimittajana. Hän on julkaissut muun muassa Walter Ahlströmin elämäkerran.

## Lähteet

## Aiheesta muualla
* Hautamäki, Terhi: Kustantamon mies Touko Siltala Yliopisto-lehti 22.6.2017.
Thunderbolt

**Thunderbolt** tarkoittaa seuraavia asioita:

* P-47 Thunderbolt, yhdysvaltalainen hävittäjäkone
* HMS Thubderbolt, Britannian kuninkaallisen laivaston aluksia
* Thunderbolt, Intelin ja Applen kehittämä väylätekniikka
* Thunderbolt, DC Comicsin sarjakuvahahmo
* Thunderbolt, Marvelin sarjakuvahahmo
* Thunderbolt, puolalainen black metal -yhtye
* *[[Thunderbolt (vuoden 1929 elokuva)|Thunderbolt]]*, vuonna 1929 ensi-iltansa saanut yhdysvaltalainen elokuva
* Thunderbolt, pankkirosvo elokuvassa *[[Rajut kaverit]]* () vuodelta 1974
* Thunderbolt, videopeleihin keskittynyt verkkosivusto
* Thunderbolt, Saxonin albumi vuodelta 2018
El Burgo de Osma

**El Burgo de Osma** (viralliselta nimeltään **El Burgo de Osma–Ciudad de Osma**) on kunta Sorian maakunnassa Kastilia ja Léonin itsehallintoalueella. Madridiin on matkaa maanteitse noin 175 km.

El Burgo de Osma sijaitsee Ucero-joen varrella. El Burgo de Osmassa on hyvin säilyneitä keskiaikaisia kaupunkiympäristöjä.  

Kunnan asukasluku on noin 5000 (2015).  

## Kuvia



CastilloDeOsma.JPG|**Castillo de Osma**. Linnan säilyneet osat ovat 1400-luvulta, mutta se on ollut olemassa jo satoja vuosia aiemmin.
El Burgo de Osma, Catedral de la Asunción-PM 17512.jpg|**Catedral de Santa Maria de la Asunción**. Rakentaminen aloitettiin vuonna 1232.
El Burgo de Osma-PM 17486.jpg|Kaupunkia ympäröivä muuri rakennettiin 1450-luvulla. **Puerta de San Miguel** on muurin ainoa säilynyt portti.
006798 - Burgo de Osma-Ciudad de Osma (8079275387).jpg|Katu El Burgo de Osmassa



## Lähteet
http://www.burgodeosma.com/index.php?id=59

### Viitteet

## Aiheesta muualla
*http://www.burgodeosma.com/
China Construction Bank

**China Construction Bank** () on vuonna 1954 perustettu kiinalainen pankki. Yhtiömuodoltaan se on julkinen osakeyhtiö. Pankin osakkeet noteerataan Shanghain ja Hongkongin pörsseissä. Pankin kotipaikka on Peking. Kiinan kansantasavalta on pankin suurin osakkeenomistaja, sillä valtion varainhallintaan osallistuvan  China Investment Corporation -konsernin (CIS) täysin omistama tytäryhtiö Central Huijin Investment Ltd omisti 57,26 prosenttia pankin A- ja H- osakkeista.

Pankilla on kolme keskeistä liiketoiminta-aluetta: henkilöpankki-, liikepankki- ja varainhoitopalvelut. Pankilla on 14&nbsp;925 konttoria manner-Kiinassa ja kymmenen ulkomaille sijoittuvaa toimipistettä (Hongkong, Singapore, Frankfurt, Johannesburg, Tokio, Soul, New York, Ho Chi Minh, Sydney ja Taipei). Lisäksi pankilla on useita tytäryhtiöitä ulkomailla, kuten CCB Principal Asset Management, CCB Financial Leasing, CCB Trust, CCB Life, Sino-German Bausparkasse, CCB Asia, CCB London, CCB Russia, CCB Dubai ja CCB International.

Kesäkuussa 2013 tilaston mukaan China Construction Bank oli markkina-arvoltaan (176,7 mrd. USD) maailman viidenneksi  arvokkain julkisesti noteerattu pankki. Maailman suurimpien yritysten Forbes Global 2000 -listan vuoden 2015 vertailussa pankki katsottiin  useilla mittareilla arvioituna maailman toiseksi suurimmaksi julkisesti noteeratuksi yhtiöksi. Tämä listaus oli tehty Kiinan vuoden 2015 pörssihuuman aikaan. Taseella (2&nbsp;819,47 mrd. USD) arvioituna pankki luokiteltiin vuonna 2015 Kiinan ja maailman toiseksi suurimmaksi julkisesti noteeratuksi pankiksi.

Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
 
## Historia
Vuonna 1954 alkujaan nimellä *People's Construction Bank of China* (suom. ’Kiinan kansan rakennuspankki’) oli kokonaan Kiinan kansantasavallan omistama valtiollinen pankki, jonka toimintaa maan valtiovarainministeriö johti. Vuonna 1979 pankki asetettiin suoraan Kiinan valtioneuvoston ohjaukseen. Pankkia kehitettiin kasvavassa määrin liikepankiksi. Kehitystä tuki Kiinan kehityspankin (China Development Bank) perustaminen 1994, jolloin valtionpolitiikkaan liittyviä lainoitustarpeita saatiin ohjatuksi kehityspankkiin.

Vuonna 1996 nimeksi muutettiin *China Construction Bank*.

## Lähteet

## Aiheesta muualla
Tomi Huttunen

**Tomi Huttunen** (s. 4. helmikuuta 1971 Kuusankoski) on suomalainen filosofian tohtori ja venäläisen kirjallisuuden ja kulttuurin professori Helsingin yliopistossa.

Huttunen kirjoitti ylioppilaaksi Kotkan Katariinan lukiosta vuonna 1990. Hän valmistui filosofian maisteriksi 1997 ja lisensiaatiksi 1999 ja väitteli tohtoriksi 2007 venäjän kielestä ja kirjallisuudesta Helsingin yliopistosta. Hänen venäjänkielinen väitöskirjansa ilmestyi Moskovassa ja sai Suomalaisen Tiedeakatemian väitöskirjapalkinnon.

Vuosina 2003–2008 Huttunen toimi slavistiikan ja baltologian laitoksella venäläisen kirjallisuuden assistenttina ja vuosina 2008–2010 nykykielten laitoksen tutkijatohtorina. Hänet nimitettiin venäläisen kirjallisuuden ja kulttuurin dosentiksi vuonna 2010. Huttunen toimi venäläisen kirjallisuuden määräaikaisena yliopistonlehtorina 2011–2012, minkä jälkeen hän työskenteli venäläisen kirjallisuuden määräaikaisena professorina 2012–2014. 1.&nbsp;toukokuuta 2014 alkaen hänet nimitettiin venäläisen kirjallisuuden ja kulttuurin professorin tehtävään. 

Huttusen tutkimuskohteena on ollut venäläinen 1920-luvun avantgardekirjallisuus ja erityisesti imaginistinen koulukunta sekä Anatoli Mariengofin tuotanto. Huttunen on myös suomentanut Mariengofin romaanin *Kyynikot* vuonna 1998. Hänen erityisalojaan ovat myös venäläinen postmodernismi, nykykirjallisuus ja myöhäisen neuvostokauden kulttuuri, erityisesti Leningradin/Pietarin rock-kulttuuri. Aihetta käsittelevä tietokirja *Pietari on rock* ilmestyi vuonna 2012. Vuonna 2013 ilmestyi Huttusen suomentamana rockrunoilija Juri Ševtšukin kokoelma *Joka kevät minä kuolen*. Vuonna 2015 ilmestyi hänen suomentamansa venäläisrunoilija Lev Rubinšteinin kokoelma *Sankarin ilmestyminen*. Huttunen on lisäksi erikoistunut venäläiseen kulttuurisemiotiikkaan ja elokuvateorian historiaan liittyvän montaasiperiaatteen tutkimukseen. Viimeaikaisissa tutkimuksissaan hän on keskittynyt venäläisen kirjallisuuden suomennoshistoriaan.

## Teokset
* 
* 
* 
*         
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Tomi Huttunen, Professor in Russian Literature and Culture Helsingin yliopiston sivuilla 
* [Tomi Huttunen Helsingin yliopiston TUHAT-tutkimustietokannassa](https://tuhat.helsinki.fi/portal/en/persons/tomi-huttunen(329495ab-387d-4ac9-9fc1-cecee760c46f).html)
Tuomas Korpela

**Tuomas Korpela** (s. 29. syyskuuta 1978 Lappeenranta) on suomalainen uransa päättänyt jalkapalloilija. Hän pelasi vuosina 1994–2013 yli 260 Ykkösen ottelua, joista valtaosan Jippossa, sekä kauden 2000 Veikkausliigaa Tampere Unitedissa.

Korpela on ammatiltaan lastensuojeluohjaaja.

## Ura

Keskuspuolustajana pelannut Korpela aloitti jalkapalloilun kymmenvuotiaana Lappeenrannan Pallossa. Hän edusti juniorina myös Joutsenon Kullervoa, jonka B-nuorten kanssa hän pelasi SM-sarjaa kaudella 1995. Hän osallistui myös piirijoukkueiden Pohjola Cupiin.

Ykkösessä pelanneessa Kultsun edustusjoukkueessa Korpela pääsi vaihdosta kentälle yhdessä ottelussa jo 15-vuotiaana kaudella 1994. Kaudella 1995 otteluita kertyi vaihtopelaajana kahdeksan. Hän teki myös yhden maalin, 2–1-voittomaalin vierasottelussa Kokkolassa. Hän oli 16-vuotiaana Kultsun nuorin maalintekijä Ykkösessä. Kaudella 1996 Korpela nousi Kultsun avauskokoonpanoon. Kausi päättyi putoamiseen, mutta Korpelan pelit Ykkösessä jatkuivat kaudella 1997 Mikkelin Palloilijoiden riveissä. Kaudella 1999 hän edusti fuusioseura FC Mikkeliä.

Kaudeksi 2000 Korpela siirtyi Veikkausliigan nousijajoukkueeseen Tampere Unitediin. Liigadebyyttinsä hän teki 3–2-tappioon päättyneessä vierasottelussa Turun Palloseuraa vastaan 21. toukokuuta 2000. Kaikkiaan hän pelasi kymmenessä liigaottelussa, joista yhdeksässä hän oli avauskokoonpanossa. Yhden liigakauden jälkeen Korpela palasi Ykkösen FC Mikkeliin, jonka pudottua hän pelasi kauden 2002 samaa sarjaa synnyinkaupunkinsa Lappeenrannan Rakuunoissa. Kaudet 2004–2006 hän pelasi Kakkosta Äänekosken Huimassa ja FC Vaajakoskessa.

Kesken kauden 2006 Korpela siirtyi ensimmäistä kauttaan Ykkösessä pelanneeseen joensuulaiseen Jippoon, johon hän sittemmin asettui. Hän pelasi kahdeksan kauden aikana 153 Ykkösen ottelua ja teki 11 maalia. Hän on Petteri Rönkön jälkeen toiseksi eniten Jippossa Ykkösen otteluita pelannut pelaaja. Korpela toimi myös joukkueen kapteenina. Ykkösen otteluita Korpela pelasi urallaan yhteensä 265, joissa hän teki 18 maalia. Hänen viimeinen kautensa Jippossa oli 2013.

## Lähteet

* 
* 

### Viitteet
Taylor Fritz

**Taylor Harry Fritz** (s. 28. lokakuuta 1997 Rancho Santa Fe, Kalifornia, Yhdysvallat) on yhdysvaltalainen tennispelaaja. 193 senttimetriä pitkä ja 86 kilogrammaa painava oikeakätinen Fritz on ollut kaksinpelin ATP-rankingissa parhaimmillaan sijalla 5.

Fritz voitti Yhdysvaltain avointen poikien kaksinpelin mestaruuden vuonna 2015, ja siirtyi ammattilaiseksi samana vuonna. Kaksinpelien Grand Slam -turnauksissa hän on ollut parhaimmillaan puolivälierissä. Nelinpelin ATP-rankingissa Fritzin sijoitus on ollut korkeimmillaan 104 kesäkuussa 2021.

Fritzin äiti Kathy May Fritz on myös tennispelaaja. Hän oli parhaimmillaan maailmanlistan kymmenentenä.

## Lähteet
Kloorimonofluoridi

**Kloorimonofluoridi** tai **kloorifluoridi** (ClF) on kloorin ja fluorin muodostama molekyyliyhdiste, niin kutsuttu interhalogeeniyhdiste. Yhdistettä voidaan käyttää fluorausreagenssina.

## Ominaisuudet
Huoneenlämpötilassa kloorimonofluoridi on ilmaa raskaampaa väritöntä kaasua. Nestemäisenä se on kellertävää ja kiinteänä valkoista. Yhdiste on hyvin reaktiivinen ja reagoi voimakkaasti esimerkiksi veden kanssa muodostaen vetyfluoridia ja hypokloorihapoketta. Monet orgaaniset yhdisteet voivat jopa syttyä palamaan aineen vaikutuksesta. Kloorimonofluoridi on voimakkaasti fluoraava reagenssi, joka reagoi esimerkiksi eteenin kanssa fluorikloorietaaniksi, volframin kanssa volframiheksafluoridiksi, hiilimonoksidin kanssa karbonyylifluoridiksi ja rikkitrioksidin kanssa fluoririkkihapoksi. Kloorimonofluoridi esiintyy kemiallisessa tasapainossa klooritrifluoridin ja fluorin kanssa.

## Valmistus ja käyttö
Kloorimonofluoridia voidaan valmistaa kloorin ja fluorin välisellä reaktiolla noin 250 °C:n lämpötilassa kuparilastujen toimiessa katalyyttinä. Yhdistettä voidaan valmistaa myös kuumentamalla klooritrifluoridia ja klooria 300 °C:n lämpötilaan.
:Cl2 + F2 → 2 ClF
:Cl2 + ClF3 → 3 ClF

Kloorimonofluoridia voidaan käyttää fluoraavana reagenssina.

## Lähteet
Tarja Lapintie

**Tarja Linnea Lapintie** (o.s. Oksanen, s. 17. toukokuuta 1955 Vaasa) on suomalainen lavastaja, kuvittaja ja kirjailija. 

## Henkilöhistoria
Lapintie valmistui lavastajaksi Taideteollisesta korkeakoulusta 1982 ja on työskennellyt lavastajana Hämeenlinnan kaupunginteatterissa 1981–1989 ja Vaasan kaupunginteatterissa 1989–1995, samoin kuin vapaana lavastajana, puvustajana ja kuvittajana.

Lapintien oma sukunimi on Oksanen, hänen puolisonsa on yhdyskuntasuunnittelun professori Kimmo Lapintie.

## Taiteellinen tuotanto
Lapintie on sekä laatinut omia että kuvittanut muiden laatimia lastenkirjoja, mutta julkaissut myös näytelmiä.

### Omat teokset
* *Lassi muuttaa*, 2001
* *Tuike ja pyry*, 2000 (näytelmä)
* *Lassi ja ärripurripäivä*, 1999
* *Aavelaiva Esmeralda*, 1998 (Suomen kirjataiteen komitean tunnustuspalkinto 1999, Finlandia Junior -palkinto -ehdokas 1998)
* *Aikojen alun arvoitus*, 1998 (näytelmä)
* *Kesäyön teatteriuni*, 1998
* *Lassi ei tahdo nukkumaan*, 1997 
* *Lassi ja kissakaksoset*, 1997
* *Kiveen kätketty linna*, 1992

### Kuvitukset
* *Citykettu ja muita taajaman eläimiä*, 2003, Iiris Kalliola
* *Pähkinäsydän*, 1999, Anne-Mari Maunumaa, Outi Rauhala, Anna Simojoki
* *Otto*, 1997, Lauri Otonkoski

## Lähteet
Messukylä (kaupunginosa)

**Messukylä** on kaupunginosa Tampereella. Se rajoittuu idässä osittain Tampereen kehätiehen, lännessä Vuohenojan kaupunginosaan ja pohjoisessa Tampere–Haapamäki-rautatiehen. Naapurikaupunginosia ovat Hakametsä, Ristinarkku, Hankkio, Viiala, Aakkula ja Vuohenoja.

Messukylän kunta kattoi ennen Tampereeseen liittämistä huomattavasti nykyistä kaupunginosaa suuremman alueen.

## Lähteet
Luettelo Suomen seurakunnista

**Luettelo Suomen seurakunnista** voi tarkoittaa seuraavia asioita:

* Luettelo Suomen luterilaisista seurakunnista

Suomen evankelis-luterilaisen kirkon seurakunnat:
* Luettelo Suomen evankelis-luterilaisen kirkon seurakunnista
* Luettelo Suomen evankelis-luterilaisen kirkon entisistä seurakunnista

Suomen ortodoksisen kirkon seurakunnat:
* Suomen ortodoksisen kirkon seurakunnat
* Suomen ortoksisen kirkon entiset seurakunnat

Vapaat suunnat
* Luettelo Suomen vapaiden suuntien seurakunnista
* Luettelo Suomen baptistiseurakunnista
* Luettelo Suomen metodistiseurakunnista
* Luettelo Suomen vapaaseurakunnista
* Luettelo Suomen adventtiseurakunnista
* Luettelo Suomen helluntaiseurakunnista
* Luettelo Suomen evankelikaalisista seurakunnista
* Luettelo Suomen uuskarismaattisista seurakunnista

## Katso myös
* :Luokka:Suomen seurakunnat
Jegor Radov

**Jegor Radov** (; 28. helmikuuta 1962 Moskova &ndash; 5. helmikuuta 2009 Candolim, Goa) oli venäläinen kirjailija ja kokeellinen postmodernisti. Häntä on kuvattu yhdeksi aikansa hurjimmista tabujen rikkojista venäläisessä kirjallisuudessa. 

## Suomennetut teokset
* *[[Käärmeimuri]]* (1993), suom. Jukka Malinen, Like Kustannus

## Lähteet

## Aiheesta muualla
* Venäläiskertojat löysivät uuden sävellajin. Pekka Pesosen Helsingin Sanomissa julkaistu kirja-arvio Jevgeni Popovin teoksesta *Aaton aattona* sekä Jegor Radovin teoksesta *Käärmeimuri*.
UCI World Tour 2016

**UCI World Tour 2016** oli järjestyksessään kuudes UCI World Tour -kilpailusarjan kausi. Sarja alkoi Australiassa järjestettävällä Tour Down Under -kilpailulla 19. tammikuuta ja päättyi maailmanmestaruuskilpailujen joukkueaika-ajoon 9. lokakuuta.

## Joukkeet

* Ag2r-La Mondiale
* Astana Team
* BMC Racing Team
* Cannondale
* Etixx-Quick Step
* FDJ
* Team Giant-Alpecin
* IAM Cycling
* Lampre-Merida
* Team LottoNL-Jumbo
* Lotto Soudal
* Movistar Team
* Orica-GreenEDGE
* Dimension Data
* Katjuša
* Team Sky
* Tinkoff
* Trek-Segafredo

## Kilpailut

### Pistetilanne
*Päivitetty 2.10.2016*
Lähde: UCi

## Lähteet
Sovcolor

**Sovcolor** ( [sɔfkɔˈlor]) oli Neuvostoliitossa tuotettu värillinen negatiivifilmi, jolla tehtiin monia värielokuvia myös Suomessa 1950- ja 1960-lukujen vaihteessa. Sovcolor kehitettiin toisen maailmansodan jälkeen Saksasta Neuvostoliiton takavarikoiman Agfacolor-materiaalin pohjalta, mutta sitä ei koskaan saatu aivan länsimaisten värifilmien tasolle vaan värejä pidettiin haaleina, yleissävyä sinertävänä ja laatua vaihtelevana. Siitä tuli Neuvostoliitossa vähemmän arvostettujen ohjaajien ja elokuvien käyttämä materiaali, kun taas esimerkiksi Andrei Tarkovski sai käyttöönsä Kodakin Eastmancolor-elokuvafilmiä. Tarkovskin *[[Solaris (vuoden 1972 elokuva)|Solaris]]ta* kuvattaessa Kodakin materiaali loppui kesken ja jouduttiin siirtymään Sovcoloriin.

Suomi-Filmi sai vuonna 1956 Sovexportfilmiltä ilmaiseksi käyttöönsä Sovcolor-filmiä ja asiantuntija-apua. Vastavuoroisesti Sovexportfilm sai oikeudet vuonna 1957 Sovcolorille kuvatun *[[Nummisuutarit (vuoden 1957 elokuva)|Nummisuutarien]]* levittämiseen Neuvostoliitossa ja muissa Varsovan sopimusjärjestön maissa. Samanlaisella järjestelyllä Valentin Vaala kuvasi muitakin 1950- ja 1960-luvun vaihteen elokuvistaan Sovcolorille (mm. *[[Nuori mylläri]]* ja *[[Niskavuoren naiset (vuoden 1958 elokuva)|Niskavuoren naiset]]*, molemmat 1958). Myös suomalais-neuvostolainen suuri yhteistuotanto *[[Sampo (elokuva)|Sampo]]* (1959) kuvattiin tälle värimateriaalille. Kaikki paitsi *[[Nuoruus vauhdissa]]* kuvattiin Sovcolor-menetelmällä Suomi-Filmin seurassa (1961). Fennada-Filmi kuvautti Sovcolorille Aarne Tarkaksen elokuvan *[[Kulkurin masurkka]]* (1958). Sovcolorille kuvattu materiaali oli lähetettävä kehitettäväksi Leningradiin.

## Lähteet
Cape Canaveral AFS LC-29

**Cape Canaveral Air Force Station Space Launch Complex 29** (**LC-29**) oli rakettien laukaisukompleksi Cape Canaveral Space Force Stationissa Floridassa. Kompleksia käytettiin vuosina 1959–1982 Polaris-ohjusten koelaukaisuihin.

## Historia
Alustan rakentamissopimus solmittiin elokuussa 1958 ja rakennustyöt käynnistyivät saman vuoden aikana. Alusta valmistui elokuussa 1959, ja Yhdysvaltain laivasto hyväksyi sen käyttöön heinäkuussa 1959. Alustan betonibunkkeri rakennettiin kahta laukaisualustaa (29A ja 29B) varten, mutta lopulta vain A-alusta valmistui. LC-29A:lta laukaistiin 21. syyskuuta 1959 ja 29. huhtikuuta 1960 kaikkiaan 14 Polaris A-1X -ohjuskoetta. 10. tammikuuta ja 12. marraskuuta 1965 välillä laukaistiin 15 Polaris A-2 -ohjusta. 7. elokuuta 1962 ja 1. marraskuuta 1967 välisenä aikana alustaa käytettiin Polaris A-3 -ohjuskokeisiin. Kolme laukaistuista A-3 -ohjuksista oli A-3 Antelope -sarjaa. Alusta siirtyi valmiustilaan vuonna 1968, ja siltä laukaistiin vielä brittiläisiä Chevaline-ohjuksia 11. syyskuuta 1977 ja 19. toukokuuta 1980 välisenä aikana. Kompleksi deaktivoitiin lopullisesti vuonna 1980.

## Katso myös
* Luettelo Cape Canaveralin ja Merritt Islandin laukaisualustoista

## Lähteet
Åbo Skeppswarf

**Åbo Skeppswarf Aktiebolaget** (**Åbo Gamla Skeppsvarfs Bolag** 1800–1851, **Gamla Warfsbolaget i Åbo** 1851–1871) oli Turussa toiminut telakka. Se sai alkunsa vuonna 1741, kun skotlantilainen Robert Fithie perusti laivaveistämön kaupungin keskustan tuntumaan Aurajoen länsirannalle. Vuosisadan loppupuolella siitä käytettiin nimityksiä ”vanha veistämö” ja ”kaupunginveistämö”, kunnes kapteeni Gustaf Adolf Dammert hankki sen omistukseensa vuonna 1800. Vielä samana vuonna kauppias *E. J. Harwall* myi telakan sitä varten perustetulle osakeyhtiölle. Kauppahinta oli 12 000 riikintaaleria (*riksdaler riksgälds*).

*Åbo Gamla Skeppsvarfs Bolag* oli järjestyksessä Suomen toinen osakeyhtiö. Sen yhtiöjärjestys allekirjoitettiin 15.11.1800. Osakkaiksi yhtiöön tuli 19 kaupungin rikkaimpiin kuuluvaa laivanvarustajaa. Yhtiöjärjestys perustui kauppakaaren avoimia yhtiöitä (*öppna bolag, 15 kap. HB*) koskeviin määräyksiin. Osakkeita oli 100, eikä niillä ollut nimellisarvoa. Yhtiölle tuli joka vuosi tuli valita kaksi johtajaa. Sitovat päätökset olivat mahdollisia, jos niitä kannatti vähintään 2/3 osakkeista. Osakkailla oli myös lisämaksuvelvollisuus, joka vastasi laivanisännistöyhtiön vastaavaa velvollisuutta. Tämä poikkesi myöhempien osakeyhtiöiden käytännöstä.

Uuden yhtiön ensimmäisenä johtajana toimi kapteeni Petter Claesson. Pitkään vaikeuksissa olleen telakan toiminta piristyi 1830-luvulla, kun se alkoi saamaan tilauksia Venäjältä ja vuodesta 1840 lähtien telakka oli täystyöllistetty. Turun linnan tuntumassa sijainneen veistämön lisäksi yhtiöllä oli konepaja Pikisaaren kaupunginosassa.

Yhtiöjärjestys uusittiin vuonna 1841. Lisämaksuvelvollisuus säilyi. Nyt päätöksiä pystyttiin tekemään 36, 51 tai 70 osakkeen enemmistöllä asiasta riippuen. 

Vuonna 1851 telakan omistus järjestettiin uudelleen ja sen suurimmaksi osakkaaksi tuli turkulainen kauppias Abraham Kingelin. Vuosina 1864–1866 yhtiö rakensi uuden telakan yhdessä William Crichton & C:o Ab:n kanssa.

Seuraavat omistus- ja yhtiöjärjestysmuutokset tehtiin 1871. Toimitusjohtajaksi tuli samalla William Crichton, jonka omistukseen yhtiö tuli kokonaan vuonna 1882. Åbo Skeppswarf fuusioitui *W:m Crichton & Co:n* kanssa vuonna 1883.

## Telakalla valmistettuja aluksia
**[[S/S Furst Menschikoff (1836)|S/S Furst Menschikoff]]*, 1836.
**[[S/S Storfursten]]*, 1837.
**[[Rurik (höyryfregatti, 1851)|Rurik]]*, 1851.
*''Kalevala, 1858.

## Katso myös
* Luettelo Suomen ensimmäisistä osakeyhtiöistä

## Lähteet
Cape Canaveral AFS LC-16

**Cape Canaveral Air Force Station Space Launch Complex 16** (**LC-16**) oli rakettien laukaisukompleksi Cape Canaveral Space Force Stationissa Floridassa. Kompleksia on käytetty vuosina 1959–1982 Titan-rakettien ja Pershing-ohjusten laukaisuihin.

## Historia
Alustan rakentamissopimus solmittiin tammikuun 1957 lopulla ja rakennustyöt käynnistyivät saman vuoden aikana. Alusta valmistui heinäkuussa 1958, ja Yhdysvaltain ilmavoimat hyväksyi sen käyttöön helmikuussa 1959. Alustan rakentamiseen kului 4,9 miljoonaa dollaria. Alustalta laukaistiin ensimmäinen Titan I -raketti 12. joulukuuta 1959. Tyypin raketteja laukaistiin alustalta kaikkiaan kuusi viimeisen laukaisun tapahtuessa 27. toukokuuta 1960. Alusta muutettiin tämän jälkeen Titan II -raketille soveltuvaksi ensimmäisen laukaisun tapahtuessa 16. maaliskuuta 1962. Titan II -raketteja laukaistiin kompleksilta kaikkiaan seitsemän viimeisen laukaisun tapahtuessa 29. toukokuuta 1963. Alusta siirtyi tammikuussa 1965 NASAn käyttöön, joka toteutti sillä Apollo-ohjelman huoltomoduulin SPS-moottorin koekäyttöjä ja Gemini-ohjelman miehistöhuoltoa.

Kompleksi deaktivoitiin vuonna 1969, mutta palautettiin takaisin käyttöön vuonna 1972, kun sitä alettiin käyttää Nato-joukkojen Pershing-ohjuksen laukaisukoulutukseen. Ensimmäinen Pershing Ia laukaistiin alustalta 7. toukokuuta 1974. Alustalta laukaistiin kaikkiaan 88 tyypin ohjusta viimeisen laukaisun tapahtuessa 13. lokakuuta 1983, ja sillä oli kaikkiaan kuusi ohjusten laukaisulaitteistoa. Ensimmäinen päivitetty Pershing II -ohjus laukaistiin 22. heinäkuuta 1982. Päivitettyä tyyppiä laukaistiin kaikkiaan 49 kappaletta viimeisen laukaisun tapahtuessa 21. maaliskuuta 1988. LC-16 käyttö lopetettiin INF-sopimuksen nojalla.

## Kuvia

Tiedosto:Titan_missile_exploding_on_launch_pad.jpg|Titan I -ohjus räjähtää laukaisualustalla 12. joulukuuta 1959.
Tiedosto:Launch Complex 16.jpg|Titan I -ohjus nousee alustalta mukanaan RVX-3-paluukapseli 8. maaliskuuta 1960.
Tiedosto:GEMINI-TITAN (GT)-8 - PRELAUNCH ACTIVITY - CAPE (s66-24446).jpg|Neil Armstrong LC-16 -alustalla 16. maaliskuuta 1960 ennen Gemini 8 -lentoa.
Tiedosto:Gemini 12 Aldrin and Lovell walkout.jpg|James A. Lovell ja Buzz Aldrin LC-16 -alustalla 11. marraskuuta 1966 ennen Gemini 12 -lentoa.


## Katso myös
* Luettelo Cape Canaveralin ja Merritt Islandin laukaisualustoista

## Lähteet

## Aiheesta muualla
Sojuz TMA-20M

**Sojuz TMA-20M** () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 18. maaliskuuta 2016 kello 21.26 UTC Baikonurin kosmodromilta Kazakstanista mukanaan kolme avaruuslentäjää ja rahtia asemalle. Telakointi avaruusasemaan tapahtui 19. maaliskuuta kello 03.09 UTC, vajaan kuuden tunnin lennon jälkeen. Lento on viimeinen suunniteltu Sojuz TMA -alustyypin lento.

Avaruuslennolle osallistuvat toimivat ISS-aseman Retkikunta 47:n täydennysmiehistönä. Alus toimi ISS:n pelastusaluksena kunnes palasi maahan syyskuussa 2016.

## Miehistö
* Aleksei Ovtšinin, Venäjän avaruusjärjestö, päällikkö
* Oleg Skripotška, Venäjän avaruusjärjestö
* Jeffrey Williams, NASA

### Varamiehistö
* Sergei Ryžikov, Venäjän avaruusjärjestö, päällikkö
* Andrei Borisenko, Venäjän avaruusjärjestö
* Robert Kimbrough, NASA

## Lähteet

## Aiheesta muualla
Mid-Atlantic Regional Spaceport Launch Pad 0

**Mid-Atlantic Regional Spaceport Launch Pad 0** (**MARS LP-0**, myös **Launch Complex 0**) on rakettien laukaisukompleksi Mid-Atlantic Regional Spaceportissa, Wallops Islandilla, Virginiassa. MARS sijaitsee NASAn Wallops Flight Facilityn (WFF) läheisyydessä, mikä vastasi kompleksin ylläpidosta vuoteen 2003.

Kompleksi koostuu kahdesta alustasta: LP-0A:sta ja LP-0B:stä.

## Historia
### LP-0A

LP-0A rakennettiin alun perin epäonnistunutta Conestoga-rakettiohjelmaa varten. Alkuperäinen laukaisutorni purettiin syyskuussa 2008, minkä jälkeen Orbital Sciences rakensi uudet alustarakenteet silloin nimellä Taurus II (nykyisin Antares) tunnettua rakettia varten. Alustaan tehtyhin muutostöihin kuuluivat muun muassa uusi raketin alustalle siirtoon ja pystyyn nostamiseen käytettävä ajoneuvo, sekä uuden HIF-rakennuksen () pystyttäminen. Ensimmäinen Antares-laukaisu alustalta tapahtui 21. huhtikuuta 2013.

Alustaa vahvistettiin myös muutostöiden yhteydessä siten, että se pystyy laukaisemaan 453,6 tonnin painoisia raketteja. Käytännössä tämä tarkoittaa, että alustalta pystytään laukaisemaan 5&nbsp;035 kilogramman hyötykuormia matalalle Maan kiertoradalle.

LP-0A kärsi vakavia vaurioita 28. lokakuuta 2014, kun Antares-raketti putosi alustalle ja räjähti Cygnus CRS Orb-3 -lennon onnettomuuden yhteydessä. Onnettomuuspaikalle jääneitä raketinjäänteitä alettiin tutkia onnettomuutta seuranneena päivänä. Toukokuussa 2015 alustan korjauskuluiksi arvioitiin 13 miljoonaa Yhdysvaltain dollaria. NASA osallistui kuluihin viidellä miljoonalla ja kumpikin, Orbital ATK ja Virginia Commercial Space Flight Authority kolmella miljoonalla. Korjauskuluista puuttui töiden ollessa jo käynnissä vielä kaksi miljoonaa dollaria, jotka Virginia CSFA vaati Orbital ATK:ta maksamaan. Orbital ATK:n on tarkoitus laukaista seuraavan kerran alustalta maaliskuussa 2016. Alustan korjaustyöt valmistuivat syyskuun 2015 lopulla.

## Lähteet

## Aiheesta muualla
Grace Coolidge

**Grace Anna Coolidge (o.s. Goodhue)** (29. maaliskuuta 1874 – 8. heinäkuuta 1957) oli Yhdysvaltain 30. presidentin Calvin Coolidgen vaimo ja Yhdysvaltain ensimmäinen nainen vuosina 1923–1929. Grace Coolidge valmistui opettajaksi Vermontin yliopistosta 1902 ja jatkoi opintojaan opettaakseen kuulovammaisia lapsia lukemaan huulilta. Hän tapasi tulevan miehensä vuonna 1904 ja he avioituivat seuraavana vuonna.

Miehensä ponnistellessa poliittisen uransa eteen, Grace Cooling vältti osallistumasta politiikkaan. Kun Calvin Coolidge valittiin Massachusettsin kuvernööriksi, Grace pysytteli lasten kanssa kotona Northamptonissa. Calvin Coolidgen tultua valituksi varapresidentiksi perhe muutti Washingtoniin jossa asuivat Willard Hotellissa. Grace Coolidge ei puuttunut millään tavoin päivänpolitiikkaan, ei edes ajankohtaiseen debattiin naisten oikeuksista. Sen sijaan hän omisti aikansa mm. Punaisen Ristin tukemiseen.

1929 Coolidgen presidenttikauden päätyttyä perhe palasi takaisin Northamptoniin. Presidentti Coolidgen kuoltua 1933, Grace Coolidge jatkoi työtään kuurojen parissa ja kirjoitti artikkeleita lehdistöön. Toisen maailmansodan alettua Grace Coolidge liittyi paikalliseen yhdistykseen, joka auttoi Euroopasta tulevia juutalaispakolaisia ja antoi jopa talonsa WAVES organisaation käyttöön. Grace Coolidge kuoli 1957 sydänsairauteen ja hänet haudattiin Vermontin Plymouthiin miehensä ja 1924 kuolleen poikansa viereen.

## Lähteet
* https://www.whitehouse.gov/1600/first-ladies/gracecoolidge 

## Aiheesta muualla
Pesäpallon suomensarja 1968

**Pesäpallon [[Suomensarja (pesäpallo)|suomensarja]]n** 24. kausi pelattiin kesällä 1968. Sarja pelattiin kolmessa lohkossa ja lohkovoittajat nousivat suoraan mestaruussarjaan kaudeksi 1969.
 
## Suomensarja

### Itälohko

### Länsilohko

Uusinta noususta: Seinäjoen Maila-Jussit - Iin Urheilijat 9–5

### Etelälohko

Kankaanpään Maila 2 luopui sarjasta.

## Lähteet

* http://www.mrasilainen.com/
** http://www.mrasilainen.com/sarjat/ottelut/M_Suomensarja_1945-2015.xlsx
Luka Vidmar

**Luka Vidmar** (s. 17. toukokuuta 1986 Ljubljana, Slovenian ST, Jugoslavia) on slovenialainen jääkiekkopuolustaja, joka pelaa Norjan GET-ligaenin Stjernen Hockeyssa. Hän laukoo oikealta.

## Ura
### Seuraura
Vidmar on Olimpija Ljubljanan kasvatti. Hän debytoi HK Olimpijan paidassa Slovenian pääsarjassa 16-vuotiaana kaudella 2002–2003. Vidmar vietti seurassa kolme pääsarjakautta ja hän pelasi niistä ison osan myös Slovenian A-juniorisarjassa, jonka tehokkain puolustaja hän oli kaudella 2004–2005 tehoilla 11+16=27. 

Kaudeksi 2005–2006 Vidmar siirtyi Pohjois-Amerikkaan USHL-junioriliigan Chicago Steeliin. Kaudella 2006–2007 hän oli joukkueen tehokkain puolustaja ja kolmanneksi paras pistemies tehoilla 6+22=28. Vuodet 2007–2011 Vidmar pelasi University of Alaska Anchoragen yliopistojoukkueessa. Hänet valittiin kolmen jälkimmäisen kautensa päätteeksi WCHA:n akateemiseen tähdistökentälliseen. Syyskuussa 2011 Vidmar teki sopimuksen ECHL-joukkue Las Vegas Wranglersin kanssa, mutta vain kolmen siellä pelatun ottelun jälkeen hän siirtyi marraskuussa Colorado Eaglesin paitaan. 

Lokakuussa 2012 Vidmar teki sopimuksen South Carolina Stingraysin kanssa. Hän oli kaudella 2012–2013 joukkueen tehokkain puolustaja tehoilla 6+21=27. Heinäkuussa 2013 Vidmar teki vuoden mittaisen jatkosopimuksen Stingraysin kanssa. Kaudella 2013–2014 hän oli joukkueen tehokkain puolustaja Jeremy Pricen kanssa tehoilla 2+12=14. Maalis- ja huhtikuussa 2014 Vidmar pelasi myös kuuden ottelun verran lainalla AHL-joukkue Rochester Americansissa.

Vidmar siirtyi kaudeksi 2014–2015 try-outin kautta Tšekin Extraligan nousijajoukkue BK Mladá Boleslaviin. Hänen ensimmäinen ammattilaiskautensa toi 30 runkosarja- ja kolmessa playoff-ottelussa kaksi syöttöpistettä. Joulukuussa 2015 Vidmar siirtyi loppukauden 2015–2016 sopimuksella Norjan GET-ligaeniin Stjernen Hockeyn riveihin oltuaan alkukauden ilman sopimusta.

### Maajoukkueura
Vidmar edusti Sloveniaa MM-kilpailuissa vuonna 2015 sekä I-divisioonan MM-kilpailuissa vuonna 2010, jolloin hän voitti B-lohkon kultaa. Vidmar pelasi myös IA-divisioonan MM-kilpailuissa vuonna 2016 voittaen kultaa.

Vidmar pelasi myös alle 20-vuotiaiden I-divisioonan MM-kilpailuissa vuosina 2005 ja 2006, joista ensimmäinen turnaus päättyi B-lohkon hopeaan ja jälkimmäinen turnaus A-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuosina 2003 ja 2004, joista ensimmäinen turnaus päättyi A-lohkon pronssiin.

## Tilastot

## Lähteet

*
*

### Viitteet
Aino Ottelin

**Aino Maria Ottelin** (22. syyskuuta 1874 Porvoo – 6. lokakuuta 1957 Ruokolahti) oli suomalainen rehtori.

Ottelinin vanhemmat olivat kollega Konrad Fredrik Ottelin ja Karolina (Lina) Vilhelmina Ervast. Ottelin kirjoitti ylioppilaaksi 1994 Läroverket för gossar och flickorista ja valmistui filosofian kandidaatiksi 1999, filosofian maisteriksi 1900. Hän teki opintomatkoja Skandinaviaan, Saksaan ja Yhdysvaltoihin.

Ottelin oli Pietarsaaren reaalikoulun ruotsin-, suomen- ja saksankielen opettaja 1900–1903, Viipurin ruotsalaisen tyttökoulun ja sen jatkoluokkien johtaja 1903–1919, Svenska flickskolan i Helsingfors (suomeksi ruotsinkielinen tyttökoulu Helsingissä) uskonnon ja historian lehtori sekä rehtori 1920–1944.

Ottelin julkaisi teoksen *Konkordia förbundet* (1924) ja laati kirjoituksia eri lehtiin.

Ottelinin veli oli historianopettaja ja rehtori Ahti Ottelin.

## Lähteet
Oili Siikaniemi

**Olga Margareta (Oili) Siikaniemi** (o.s. **Silventoinen**, taiteilijanimi **Oili Sinimi**; 13. syyskuuta 1888 Pietari, Venäjän keisarikunta – 2. elokuuta 1932 Lappee, Suomi) oli suomalainen laulajatar.

## Elämä
Oili Siikaniemen vanhemmat olivat Pietarissa liikkeen omistanut hopeaseppä, tehtailija Pekka Silventoinen ja Johanna Häggson. Hänen puolisonsa oli filosofian maisteri, kirjailija Väinö Siikaniemi (1882–1932) vuodesta 1916.

Siikaniemi kirjoitti ylioppilaaksi 1907 ja opiskeli laulua Suomessa Alma Fohströmin ja Maikki Järnefeltin johdolla sekä Ranskassa ja Italiassa. Hän toimi Pietarin suomalaisen yhteiskoulun ranskan ja venäjän kielen opettajana 1914–1916 ja laulajattarena vuodesta 1917 alkaen. Hän konsertoi Suomessa ja ulkomailla.

Siikaniemi aloitti lauluopinnot opettajantyön ohessa mutta aluksi vain harrastuksena. Hän esitti myös miehensä Väinö Siikaniemen runoihin sävellettyjä lauluja. Hän toimi lisäksi laulunopettajana ja suomensi yksinlaulu- ja oopperatekstejä.

Siikaniemi levytti 1920-luvulla kansanlauluja ja Leevi Madetojan, Yrjö Kilpisen ja Sulho Rannan yksinlauluja. Hän esiintyi ensimmäisessä suomalaisessa äänielokuvassa *[[Sano se suomeksi]]*.

Siikaniemen sisar oli Alma Kuula. Molemmat sisarukset olivat uuden musiikin tulkkeja ja esitaistelijoita.

## Lähteet

## Aiheesta muualla
* Oili Siikaniemi: Nouskaa jo lapsikullat (1929). Ylen Elävä arkisto.
* Oili Siikaniemi : Kaikki tiet vievät Roomaan, Suomen Kuvalehti, 02.04.1928, nro 14-15, s. 38, Kansalliskirjaston digitaaliset aineistot
* Oili Siikaniemi : Pyhän isän puutarhassa, Suomen Kuvalehti, 26.05.1928, nro 22, s. 28, Kansalliskirjaston digitaaliset aineistot
* Oili Siikaniemi : Laulun kuningatar Luisa Tetrazzini, Suomen Kuvalehti, 22.09.1928, nro 39, s. 22, Kansalliskirjaston digitaaliset aineistot
* Oili Siikaniemi : Kolmivaljakoita näyttämöllä, Suomen Kuvalehti, 11.05.1929, nro 19, s. 20, Kansalliskirjaston digitaaliset aineistot
Ping An Insurance

**Ping An Insurance (Group) Company of China Ltd.**, lyhyemmin **Ping An Insurance** tai vain **Pin An** (; pinyin: Zhōngguó Píng Ān) on erittäin suuri, vuonna 1988 perustettu kiinalainen vakuutus- ja finanssikonserni. Yhtiöllä on kuusi liiketoiminta-alaa: henkivakuutukset, omaisuus- ja vahinkovakuutukset, pankkitoiminta, rahasto, arvopaperit ja yrityspalvelut. Yhtiömuodoltaan se on julkinen osakeyhtiö. Vakuutusyhtiön osakkeet noteerataan Shanghain ja Hongkongin pörsseissä. Yhtiön kotipaikka on Shenzhen.  Ping An Insurancen keskeisimpiin tytäryrityksiin kuuluu Shenzhenin pörssissä noteerattu Pin An Bank.

Vuoden 2015 tilaston mukaan Ping An Insurance oli markkina-arvoltaan (57,7 mrd. USD) Shanghain pörssin seitsemänneksi arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa Ping An Insurance katsottiin useilla mittareilla arvioituna maailman 32. suurimmaksi julkisesti noteeratuksi yhtiöksi. Yhtiö on suurin manner-Kiinassa kotipaikkaansa pitävistä pörssiyhtiöistä, jonka osakkeiden pääosa on yksityisomistuksessa. Markkina-arvoltaan sitä suurempien  mannerkiinalaisten pörssiyhtiöiden osake-enemmistö oli Kiinan valtiolla. Yhtiön suurin osakkeenomistaja oli syyskuussa 2015 Hong Kong Securities Clearing Company Nominees Limited, jolle oli rekisteröity 32,19 prosenttia Ping Anin osakkeista. 

Yhtiön nimeen liittyy alkuvuonna 2017 valmistunut, maailman neljänneksi korkeimman rakennuksen sijalle noussut pilvenpiirtäjä, 599 metriä korkea Ping An Finance Center Kiinan Shenzhenissä.

## Lähteet

## Aiheesta muualla
Eva Somersalo

**Eva Somersalo**, vuoteen 1906 *Sommer* (19. kesäkuuta 1883 Tampere – 2. tammikuuta 1956 Helsinki) oli suomalainen kansanedustaja sekä kotitalouden ja käsityötaidon edistäjä.

Somersalon  vanhemmat olivat kauppaneuvos Arthur Somersalo ja Lydia Johansson. Hänen sisaruksensa olivat Arne Somersalo ja kirjailija Aili Somersalo.

Somersalo kävi tyttökoulun, josta valmistui 1900. Sen jälkeen hän opiskeli Helsingin käsityökoulussa vuoteen 1906, Zürichissä ammattikoulussa vuoteen 1907. Hän teki myöhemmin opintomatkoja Saksaan, Sveitsiin ja Ruotsiin 1907, 1918 ja 1923 sekä vuonna 1929 useisiin Euroopan maihin. 

Somersalo työskenteli  opettajana Helsingin käsityökoulussa 1905–1909 ja 1911, Helsingin kaupungin lasten- ja sairaskorttikonttorin johtajana 1917–1918. Hän oli sosiaalihallituksessa, sittemmin sosiaaliministeriössä naistöiden keskustoimiston johtaja 1918–1924, Helsingin käsityöseminaarin opettaja 1924, Tampereen tyttöjen ammattikoulun johtaja 1926–1930 sekä opettaja vuodesta 1926, talouskoulun opettaja vuodesta 1930. Hän valvoi Suomen työttömien naisten ammattiopetusta 1920–1924 ja samassa tehtävässä Tampereen 1928–1930. Hänellä oli monia luottamustoimia, kuten Kotiteollisuus oy Tellervon johtokunnan jäsen 1917–1923, Elannon hallintoneuvoston jäsen 1918–1927, Hämeen-Satakunnan Marttaliiton johtokunnan jäsen 1928–1938, eduskunnan jäsen (kokoomus) 1924–1927, Helsingin kaupungin kalliinajan kotitalosukomitean puheenjohtaja vuodesta 1917, ammattikasvatusneuvoston jäsen 1934–1939. Hän oli Kotilieden toimittaja 1923–1926 ja Käsiteollisuuden toiminnanjohtaja.

Somersalo julkaisi Helmi Koskimiehen kanssa vuonna 1932 keittokirjan *Keittotaito – Koteja ja kouluja varten*, josta on vuoteen 2000 mennessä otettu 49 painosta, tosin vuodesta 1964 alkaen sisällöltään täysin uudistettuina.

## Julkaisut
* *Tyttöjen käsityökirja* 16
* *Keittotaito* (Helmi Koskimiehen kanssa) 30. 

## Lähteet

## Aiheesta muualla
* Eva Somersalo, Eduskunta.fi
Alma Kuula

**Alma Johanna Kuula**, o.s. **Silventoinen** (5. helmikuuta 1884 Pietari – 8. lokakuuta 1941), oli suomalainen laulajatar.
 
Alma Kuulan vanhemmat olivat Pietarissa liikkeen omistanut hopeaseppä, tehtailija Pekka Silventoinen ja Hanna Håggson. Hän oli vuodesta 1914 naimisissa säveltäjä Toivo Kuulan (k. 1918) kanssa. Kuula kävi tyttökoulun 1901, Helsingin musiikkiopiston 1908 ja opiskeli sen jälkeen Milanossa 1908–1909, 1911–1912 ja 1913–1914, Pariisissa 1909–1910, Berliinissä 1922, Roomassa 1928. 

Kuula piti konsertteja ja esiintyi solistina eri paikkakunnilla Suomessa vuodesta 1911 alkaen. Hän esiintyi ulkomailla Pietarissa, Milanossa, Tallinnassa, Saksassa, Budapestissa, Ruotsissa sekä Oslossa ja Riiassa. Hän piti 50-vuotispäivänsä kunniaksi helmikuussa 1934 konsertin Helsingin Konservatoriossa. Uuden Suomen kriitikko Y. S. antoi siitä kiittävän arvion. Vaikka ohjelma oli laaja, se oli antoisa niin sisällöllisesti kuin tulkinnallisestikin. Mukana oli Toivo Kuulan ja muiden kotimaisten sekä myös ulkomaisten säveltäjien lauluja. Säestäjänä toimi Margaret Kilpinen.

Kuulan sisar oli laulajatar Oili Siikaniemi.

## Lähteet

## Aiheesta muualla
* Alma Kuula, Yle.fi
* Alma Kuula,  Kansalliskirjaston verkkonäyttely
Uno Åhrén

**Uno Åhrén** (6. elokuuta 1897 Tukholma – 8. lokakuuta 1977) oli ruotsalainen arkkitehti, maansa funktionalismin ensimmäisiä ja kuuluisimpia edustajia. Hän oli Erik Gunnar Asplundin ohella merkittävimpiä 1910-luvun puolivälissä suunnittelun johdon ottaneen Slöjdföreningenin jäseniä. Åhren oli merkittävä asunto- ja yhteiskuntasuunnittelija. Hän puolusti maassaan Le Corbusierin ajatuksia. Åhrén toimi 1932–1943 Göteborgin kaavoituspäällikkönä, 1947–1963 Tukholman teknillisen korkeakoulun kaupunkirakentamisen professorina. Åhrénin töihin kuuluvat mm. Tukholman teknillisen korkeakoulun ylioppilaskunnan talo (1929 yhdessä S. Markeliuksen kanssa), Kalmarin asuntoalueiden yleiskaavoja (1952–1953), Bromman raatihuone ja Tukholmassa ollut elokuvateatteri, joka on muutettu tanssisaliksi. Åhrén osallistui myös Tukholman näyttelyn suunnitteluun vuonna 1930. Hän julkaisi teokset *Bostadfrågan såsom socialt planläggningsproblem* (1933, yhdessä G. Myrdalin kanssa), *Arkitektur och demokrati* (1942) ja *Bostadförsörjning och samhällsplanering* (1944).

## Lähteet
Karl Åkerman

**Karl Erik Ossian Åkerman** (s. 20. toukokuuta 1950 Helsinki) on suomalainen biokemisti ja lääkäri. Hän oli Åbo Akademin biokemian ja farmaseuttisen kemian professori vuosina 1984–1997, Upsalan yliopiston solufysiologian professorina vuosina 1998–2000 ja vuodesta 2000 lähtien Kuopion yliopiston solubiologian professorina.

## Lähteet
Onkilampi (Parkano)

**Onkilampi**  on Pirkanmaalla Parkanossa Vahojärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Onkilampi on osa Vahojärven-Aurejoen aluetta.

## Maantietoa
Lammen pituus on 500 metriä, leveys 300 metriä ja sen pinta-ala on 9,1 hehtaaria. Se on läpivirtausjärvi Aurejoessa Petäjäjärven ja Vahojärven välissä.  Pääosa lammen veden virtauksesta tulee Aurejoekea myöten Aurejärvestä. Lammen pohjoisrantaan laskee metsäoja, joka tuo pohjoisesta Haisukankaan eteläpuolisten soiden ja metsien kuivatusvesiä. Lammen luusua on kapea, mutta se laajenee pian kuin toiseksi lammeksi, joka kapenee joen uomaksi vasta 350 metriä myöhemmin. Rantaviivan pituus on 1,2 kilometriä. Yli puolet lammen rannasta on suota tai avosuota. Pohjoisrannalla on kovaa maata ja sinne onkin rakennettu kaksi vapaa-ajan asuntoa. Lammen lähiympäristössä sijaitsee kaksi maatilaa ja niille pääsee yhdystieltä 13289, joka kulkee lammen länsipuolella ja risteää seututiehen 332. Parkanon ja Ylöjärven välinen raja kulkee ohitse 350 metriä lammen ja joen itäpuolella.

## Virkistys
Järven vedenlaatu riippuu voimakkaasti Aurejärven vedenlaadusta.

Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.

## Lähteet
DFS

**DFS** voi tarkoittaa seuraavia:

* DFS, *[[Deutsche Forschungsansalt für Segelflug]]*, saksalainen purjelentokoneiden tutkimuslaitos
** DFS 346, saksalainen rakettilentokoneen suunnitelma
* DFS, *depth-first search*, syvyyssuuntainen läpikäynti, hakualgoritmi
* DFS, Discover Financial Services, luottoyhtiö, joka omistaa Discover-maksuvälitysjärjestelmän
* DFS, *[[Daily fantasy sports]]*, fantasiaurheilun ja manageripelaamisen alamuoto
Ruby (täsmennyssivu)

**Ruby** voi tarkoittaa seuraavia:

* Ruby, oliopohjainen ohjelmointikieli
* ''Ruby'' (1652), Englannin laivaston toisen luokan linjalaiva
* HMS Ruby (1910), Britannian kuninkaallisen laivaston Acorn-luokan hävittäjä
* Pokémon Ruby, Pokémon-peli
* Rubysuklaa, vuosina 2004–2017 kehitelty suklaatyyppi
* ''Ruby'', vuoden 1977 kauhuelokuva
* ''Ruby'', Jack Rubystä kertova vuoden 1992 elokuva
* ''Ruby'', Kaiser Chiefsin single
* Ruby Star, valkovenäläinen rahtilentoyhtye

## Ruby-nimisiä henkilöitä
* Ruby, *Rania Hussein* (s. 1981), egyptiläinen poplaulaja ja näyttelijä
* Ruby sukunimenä:
** Harry Ruby (1895–1974), yhdysvaltalainen näyttelijä
** Jack Ruby, oik. *Jacob Leon Rubenstein* (1911–1967), yhdysvaltalainen yökerhon omistaja ja Lee Harvey Oswaldin murhaaja
** Karine Ruby (s. 1978), ranskalainen lumilautailija ja olympiavoittaja
** Lloyd Ruby (1928–2009), yhdysvaltalainen moottoriurheilija
* Ruby etunimenä:
** Ruby da Cherry, oik. *Aristos Petrou* (s. 1990), yhdysvaltalainen rap-artisti
** Ruby Dee (1922–2014), yhdysvaltalainen näyttelijä
** Ruby Ferguson (1899–1966), englantiainen kirjailija
** Ruby Franke (s. 1981/1982), videobloggaaja, podcast-juontaja ja sosiaalisen median vaikuttaja
** Ruby Langford (1934–2011), australialainen kirjailija
** Ruby Lin (s. 1976), taiwanilainen laulaja
** Ruby Muhammad (1897 tai 1907–2011), yhdysvaltalainen hengellinen johtaja
** Ruby Pawankar, intialais-japanilainen lääkäri
** Ruby Rose (s. 1986), yhdysvaltalainen näyttelijä

* Kuvitteellisia henkilöitä:
** Ruby, televisiosarjassa *[[Max ja Ruby]]*
** Ruby, televisiosarjassa *[[Supernatural]]*
** Ruby, elokuvassa *[[Turpa kiinni!]]*
** Ruby Rhod, elokuvassa *[[The Fifth Element – puuttuva tekijä]]*
** Ruby Gillman, animaatioelokuvassa *[[Ruby – Teini-ikäinen merihirviö]]*
** Ruby Trollman, animaatiosarjassa *[[Trollz]]*
Jääkiekon nuorten maailmanmestaruuskilpailut 2019

**Jääkiekon nuorten maailmanmestaruuskilpailut 2019** olivat järjestyksessään 43. jääkiekon alle 20-vuotiaiden maailmanmestaruuskisat, ja ne pelattiin Kanadassa.

Suomi voitti turnauksessa historiansa viidennen kultamitalinsa voittamalla loppuottelussa Yhdysvallat maalein 3–2. Venäjä sai pronssia voittamalla Sveitsin pronssiottelussa maalein 5–2. Kanada jäi ensimmäistä kertaa ilman mitalia kotiturnauksessaan hävittyään puolivälierän Suomelle lukemin  1–2 jatkoajalla.

## Otteluareenat

## Lohkot
:Kaikki ajat ovat paikallista aikaa (UTC–8).
#### Lohko A

#### Lohko B

## Putoamiskarsinta

## Pudotuspelit
### Turnauspuu

### Puolivälierät

### Välierät

### Pronssiottelu

### Loppuottelu

## Lopputulokset

## Tilastot
### Pistepörssi
Lähde: IIHF

### Maalivahdit
:Lähde: IIHF

### Palkinnot
* Johtajiston valitsemat parhaat pelaajat:
** Paras maalivahti:  Pjotr Kotšetkov
** Paras puolustaja:  Aleksandr Romanov
** Paras hyökkääjä:  Ryan Poehling
Lähde: IIHF.com

* Median tähtikentällinen:
** Arvokkain pelaaja:  Ryan Poehling
** Maalivahti:  Ukko-Pekka Luukkonen
** Puolustajat:  Aleksandr Romanov,  Erik Brännström
** Hyökkääjät:  Grigori Denisenko,  Philipp Kurašov,  Ryan Poehling
Lähde: IIHF.com

## Lähteet
* Virallinen kisasivusto 
* Turnauksen tilastot IIHF: tulospalvelussa 

### Viitteet
Markkolanlampi (Parkano)

**Markkolanlampi**  on Pirkanmaalla Parkanossa Vahojärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Markkolanlampi on osa Vahojärven-Aurejoen aluetta.

## Maantietoa
Lammen pituus on 500 metriä, leveys 200 metriä ja sen pinta-ala on 7,4 hehtaaria. Se sijaitsee puoli kilometriä Vahojärven pohjoispuolella. Lampeen laskee kaksi metsäojaa, joista toinen on viereisen ojitetun suon laskuoja ja toinen Ylisenlammen laskuoja, jonka kautta laskee myös ojitettujen soiden vesiä. Lammen oma laskuoja on Myllyoja, joka laskee Vahojärven pohjoispäähän Soljanlahteen. Rantaviivan pituus on 1,2 kilometriä. Rannat ovat kangasmetsää, mutta länsipäässä peltomaa päättyy rantaan. Lammen ympäristössä on yksi maatila ja jonka rantasauna on ainoa rantarakennus. Lammen eteläpuolelta kulkee 100 metrin päässä yhdystie 13289. Sen pohjoisrannalle johtaa peltotie.

## Lähteet
Bo Ådahl

**Bo Helsing Arvid Ådahl** (21. heinäkuuta 1932 – 3. tammikuuta 2000) oli suomalainen diplomaatti. Hän oli vuosina 1981–1985 suurlähettiläs Lagosissa ja 1990–1992 Bukarestissa sekä vuosina 1985–1988 Suomen pääkonsuli Göteborgissa sekä 1988–1990 Suomen ulkoasiainministeriön neuvotteleva virkamies. Ådahl oli oppiarvoltaan valtiotieteiden maisteri. Opiskeluaikanaan Ådahl kuului Kannunvalajien hallitukseen vuosina 1953 ja 1956. Kannunvalajat on Helsingin yliopiston valtiotieteellisen tiedekunnan opiskelijajärjestö.

Ådahl kuoli tammikuussa 2000 tapaturmaisesti liukastuttuaan ja kaaduttuaan kotipihallaan.

## Lähteet